Eja

Siti Shahrizah "Eja" Saifuddin (lahir 18 Januari 1972) merupakan seorang pelakon wanita Malaysia. Beliau merupakan pengacara bersama Roda Impian, di Astro Ria dari 1999 hingga 2003. Beliau turut mengacarakan beberapa rancangan lain termasuk rancangan untuk remaja, Zoom oleh Astro, di TV1 mengenai fesyen dan gaya hidup - Gaya, dan ntv7 dalam rancangan You Asked For It, program maklumria (infotainment).

Kehidupan awal
Eja dilahirkan dan dibesarkan di Kuala Kubu Baru, Selangor, merupakan anak pegawai Polis Marin. Beliau pada sekolah kebangsaan Kuala Kubu Baru & Sekolah Menengah Kebangsaan Dato Haji Kamaruddin mulanya mengambil kursus setiausaha selepas tingkatan lima, sebelum memutuskan untuk menyertai Syarikat Penerbangan Malaysia (MAS) sebagai pramugari. Enam tahun kemudian, Eja menceburi bidang lakonan. 

Pada tahun 1997, beliau ditawarkan bagi mengacara pelbagai rancangan muzik TV3, Video Skop.

Kerjaya Seni
Drama Rahsia Demi Rahsia yang ditayangkan pada 1999 memperkenalkan nama Eja kepada peminat drama tanahair. Lakonannya bersama Mahmud Ali Bashah itu menarik perhatian penonton dalam sekelip mata. Setelah itu, nama Eja menjadi pilihan ramai penerbit untuk drama-drama popular seperti Salam Taj Mahal (2000) bersama Rashidi Ishak dan Kiranya Ku Tahu (2001) bersama Rosyam Nor untuk Slot Identiti di TV3. Populariti Eja mula menaik setelah menjadi gadis pembuka kotak huruf dalam program kuiz Roda Impian bersama pengacara Halim Othman dan kemudian Hani Mohsin. Pada tahun 2001, Eja mula muncul di layar perak menerusi watak pembantu dalam filem arahan Along Kamaludin berjudul Sara. Setelah itu Eja muncul dalam filem box office Anak Mami The Movie sebelum mengambil keputusan fokus kepada lakonan di kaca TV. 

Telefilem "Cinta Kek dan Roti" lakonan bersama Hani mula menaikkan nama Eja ke tempat yang lebih kukuh sebelum disambar sekali lagi untuk berpasangan dengan Rosyam untuk dua drama yang cukup popular pada 2004 dan 2005 di Slot Samarinda iaitu Rindu Semakin Jauh dan Masih Ada Cinta. Popularitinya cukup hebat pada tahun itu sehingga memenangi anugerah Pelakon TV Wanita Popular di Anugerah Bintang Popular Berita Harian 2004.  Setelah itu Eja terus membintangi drama-drama dengan rating yang cukup bagus seperti Kalau Itu Takdirnya (2005) bersama Ahmad Idham, Mya Zara (2006) bersama Zulkifli Zain , Ako Mustapha dan Azhar Sulaiman, Seputeh Qaseh Ramadan (2006)  bersama Arash Mohamad dan Sadiq & Co (2007) bersama Aaron Aziz serta telefilem seperti Cahaya Hati juga bersama Aaron, Sanggar Saadah bersama Yusry Abdul Halim, Sirah bersama Nasir Bilal Khan dan Talkin Terakhir bersama Rashidi Ishak. Eja kembali muncul di layar perak menerusi  watak isteri peneroka Felda dalam filem Bilut (2006), jurutera awam dalam Kayangan (2007), wanita yang menjalinkan hubungan sulit dalam Sepi (2008) dan kakak kepada remaja black metal dalam Maut (2009) . Menerusi Bilut Eja mendapat pencalonan Pelakon Wanita Terbaik di Festival Filem Malaysia ke-21 dan menang Pelakon Pilihan SMS. Di Anugerah Bintang Popular Berita Harian, Eja terus dicalonkan dalam kategori Pelakon TV Wanita Popular dari 2005 hingga 2007.  Menerusi telefilem Mujahadah (2007), Eja menggondol anugerah Pelakon Wanita Terbaik di Anugerah Media Islam Malaysia https://simplysiti.wordpress.com/2008/07/28/amin-iktiraf-penggiat-seni/. Projek-projek yang dijayakannya ketika itu berjaya meletakkan nama Eja sebagai pelakon wanita paling laris pada separuh kedua dekad 2000an. 

Menjelang dekad 2010an, Eja memperlahankan kerjaya seninya bagi menumpukan perhatian kepada keluarga setelah melahirkan zuriat pertama pada 2010. Eja muncul dalam beberapa drama popular dan beberapa projek filem. Filem Janin arahan M. Hitler Zami pada 2011 berjaya mengangkat Eja sebagai Pelakon Wanita Terbaik di Festival Filem Malaysia ke-24 dan Anugerah Skrin 2012 apabila lakonannya sebagai wanita yang mengalami kemurungan setelah keguguran anak dalam kandungan itu mendapat pujian ramai. Eja kemudian muncul dalam filem Manisnya Cinta Di Cappadoccia sebagai watak Aida, mangsa keganasan rumahtangga dan pesakit kanser https://api.hmetro.com.my/node/15183. Beliau dicalonkan untuk Pelakon Pembantu Wanita Terbaik di Festival Filem Malaysia ke-27. Eja mengambil keputusan untuk memakai hijab sepenuhnya sebelum memulakan penggambaran filem ini https://www.mstar.com.my/spotlight/hiburan/2015/08/14/eja-ffm27?la=en.

Filemografi
Filem
 Tahun Tajuk Watak  Catatan 2001 Sara Rozita Filem pertama  2002 Anak Mami The Movie Julia 2006 Bilut Aishah Misi: 1511 Camelia 2007 Kayangan Suraya 2008 Sepi Marya 2009 Maut Jasmin  2010 Janin Sutera 2014 Tembus Ibu Izza 2015 Manisnya Cinta Di Cappadoccia Aida

Drama
 Tahun Tajuk Watak  Saluran TV  Catatan 1999 Ejen 88 & 44 TV3 Rahsia Demi Rahsia Murni TV1 Teduh Kabus  2000 Salam Taj Mahal SurayaTV3 2001 Kiranya Ku Tahu Iman 2003 Takhta Hati  Tiga Dara  Episod : "Tan, Tin Tun" 2004 Rindu Semakin Jauh Shira TV3 Drama telah dikreditkan nama oleh Siti Shahrizah Kalau Itu Takdirnya  Masih Ada Cinta Natasya  2005 Wajah Kekasih  Cinta Semerbak Kayu Manis  2006 Mya Zara Zara TV3 Seputeh Qaseh Ramadan Qaseh  Bila Rama-Rama Terkopak Sayapnya  TV1  2007 Sadiq & Co Syikin NTV7  Cahaya Hati Ayu TV3  2008 Dinasti Bilut  TV1  2009 Wadi Unung Azrin Astro Prima 2010 Ahmad Durrah Islah TV3 Durja Ningsun Azlin 2011 Mantera Anjasmoro Sabrina

Telefilem
 Tahun Tajuk Watak Saluran TV Catatan 2002 Dijiwa Mu Dia   2003 Neon Pengunjung Bilik Pameran II VCD  Pembunuh Upahan    2004 Igawan    2007 DNA Jasmin  TV3  Talkin Terakhir Zalia  2011 Sumpah Anjasmoro Sabrina  2014 Sejernih Hati Khadijah Siti Khadijah TV Alhijrah  2017 Rantai Zaleha TV2 

Televisyen
 Tahun Tajuk Peranan Saluran TV Catatan 1999-2003 Roda Impian Pembantu pengacara Astro Ria Bersama Halim Othman & Hani Mohsin 2024 Sepahtu Reunion Al-Raya Jasmin Astro Warna Artis Jemputan: Episod "Roda Khayalan"

Anugerah
 Festival Filem MalaysiaTahun Anugerah Karya tercalon Kategori Keputusan2006Festival Filem Malaysia ke-21Bilut Pelakon Wanita Terbaik  Pelakon Wanita Pilihan Penonton (SMS) 2011Festival Filem Malaysia ke-24Janin Pelakon Wanita Terbaik  2015Festival Filem Malaysia ke-27Manisnya Cinta Di Cappadoccia Pelakon Pembantu Wanita Terbaik  

 Anugerah SkrinTahun Anugerah Karya tercalon Kategori Keputusan2011Anugerah Skrin 2011Janin Pelakon Wanita Terbaik  

 Anugerah Bintang Popular Berita HarianTahun Kategori Keputusan 2004  Pelakon TV Wanita Popular  2005 2006 2007 2011  Pelakon Filem Wanita Popular  

 Anugerah Media Islam Malaysia (AMIN)Tahun Karya tercalon Kategori Keputusan2008"Mujahadah"Pelakon Wanita Terbaik 

Rujukan

Pautan luar


Kategori:Pelakon wanita Malaysia
Kategori:Pelakon wanita Malaysia abad ke-20
Kategori:Kelahiran 1972
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Orang dari Selangor
2011